2012.gada 31.janvārī Noteikumi Nr.83

Rīgā (prot. Nr.6 6.§)

**Grozījumi Ministru kabineta 2007.gada 27.februāra noteikumos Nr.147 "Rīgas Tehniskās koledžas nolikums"**

Izdoti saskaņā ar Augstskolu likuma 10.1panta pirmo daļu

Izdarīt Ministru kabineta 2007.gada 27.februāra noteikumos Nr.147 "Rīgas Tehniskās koledžas nolikums" (Latvijas Vēstnesis, 2007, 37.nr.; 2009, 129.nr.) šādus grozījumus:

1. Aizstāt noteikumu nosaukumā un tekstā vārdus "Rīgas Tehniskā koledža" (attiecīgā locījumā) ar vārdiem "profesionālās izglītības kompetences centrs "Rīgas Tehniskā koledža"" (attiecīgā locījumā).

2. Izteikt 2.2.apakšpunktu šādā redakcijā:

"2.2. angļu valodā – Vocational education competence center "Riga Technical College"."

3. Papildināt noteikumus ar 6.4.apakšpunktu šādā redakcijā:

"6.4. sadarbībā ar nozares organizācijām un komersantiem veikt nozares metodiskā centra, pedagogu tālākizglītības centra un ārpus formālās izglītības sistēmas apgūtās profesionālās kompetences novērtēšanas funkcijas."

4. Izteikt 7.1.apakšpunktu šādā redakcijā:

"7.1. sadarbībā ar darba devējiem izstrādāt profesionālās studiju,profesionālās izglītības, profesionālās tālākizglītības un profesionālās pilnveides izglītības programmas un organizēt to īstenošanu;".

Ministru prezidenta vietā –

labklājības ministre I.Viņķele

Izglītības un zinātnes ministrs R.Ķīlis